 **Καλλιθέα 30/8/2024**

**Αρ. Πρωτ.: 41273**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΚΑΛΛΙΘΕΑΣ**  **ΔΙΕΥΘΥΝΣΗ :**Πολιτισμού, Παιδείας & Νέας Γενιάς  **ΤΜΗΜΑ :**Παιδείας και Διά Βίου Μάθησης  **ΤΑΧ. Δ/ΝΣΗ :**Φιλαρέτου 108, Τ.Κ. 17676  **ΑΡΜΟΔΙΟΣ :**Σ.Κιοσέ  **ΤΗΛ. :**2109589635  **Ε-ΜΑΙL** :paideia@kallithea.gr |  |
| **Θέμα: Σύσταση Δημοτικής Επιτροπής Πρωτοβάθμιας & Δευτεροβάθμιας Εκπαίδευσης Δήμου Καλλιθέας** | ΠΡΟΣΤον Πρόεδρο του Δημοτικού Συμβουλίου |

Κύριε Πρόεδρε,

Παρακαλούμε, όπως κατά την προσεχή συνεδρίαση του Δημοτικού Συμβουλίου περιλάβετε προς συζήτηση και έγκριση και το στην περίληψη θέμα, για το οποίο σας γνωρίζουμε τα ακόλουθα:

Περί σύστασης επιτροπών άρθ. 30 του Ν. 5056/2023 για την άσκηση αρμοδιοτήτων των καταργημένων: α) ΝΠΔΔ «Ενιαία Σχολική Επιτροπή Πρωτοβάθμιας Εκπαίδευσης Δήμου Καλλιθέας», β) «Ενιαία Σχολική Επιτροπή Δευτεροβάθμιας Εκπαίδευσης Δήμου Καλλιθέας.

Επί του θέματος σας γνωρίζουμε τα κάτωθι:

1. **Σύμφωνα με το άρθρο 28 του ν. 5056/23:**

«1.Από την 30ή.6.2024 οι αρμοδιότητες των Ν.Π.Δ.Δ. «Σχολικές Επιτροπές» της παρ. 2 του άρθρου 103 του ν. 3852/2010 (Α’ 87) ασκούνται από τον οικείο δήμο.

α. Το άρθρο 27 εφαρμόζεται αναλόγως και για τις σχολικές επιτροπές.

β. Με απόφαση της δημοτικής επιτροπής συνιστάται παγία προκαταβολή, με υπόλογο διαχειριστή τον διευθυντή, ή τον εκτελούντα χρέη διευθυντή της σχολικής μονάδας ή τους αναπληρωτές αυτών.

γ. Από τις 30.6.2024 οι αρμοδιότητες της δημοτικής επιτροπής παιδείας του άρθρου 50 του ν. 1566/1985 (Α’ 167) ασκούνται από το δημοτικό συμβούλιο ή από επιτροπή της παρ. 1 του άρθρου 30 του παρόντος, μετά από απόφαση του δημοτικού συμβουλίου.

δ. Με διαπιστωτική πράξη του Γραμματέα της οικείας αποκεντρωμένης διοίκησης, ύστερα από απόφαση του οικείου δημοτικού συμβουλίου, η οποία λαμβάνεται έως τις 31.3.2024, μπορούν να εξαιρούνται από την εφαρμογή του παρόντος σχολικές επιτροπές σε δήμους στους οποίους λειτουργούν συνολικά περισσότερες από εκατό (100) σχολικές μονάδες πρωτοβάθμιας και δευτεροβάθμιας εκπαίδευσης (……)»

2) **Σύμφωνα με την παρ. 1 του άρθρου 30 του ν. 5056/23:**

«Το δημοτικό συμβούλιο, με απόφασή του, δύναται να συστήνει επιτροπές για την εύρυθμη άσκηση των αρμοδιοτήτων των καταργούμενων νομικών προσώπων σύμφωνα με το παρόν μέρος. Στα μέλη των επιτροπών αυτών δεν παρέχεται αμοιβή ή άλλη αποζημίωση, πλην των εξόδων κίνησης που καταβάλλονται στον πρόεδρο αυτών σύμφωνα με την υπό παρ. Δ.9 της παρ. Δ’ του άρθρου 2 του ν. 4336/2015 (Α’ 94). Στις επιτροπές αυτές, στις οποίες δύνανται να συμμετέχουν και μη αιρετά μέλη, ως πρόεδρος ορίζεται δημοτικός σύμβουλος ή πρόσωπο εγνωσμένου κύρους, με συναφή με το αντικείμενο της επιτροπής εμπειρία. Για θέματα αρμοδιοτήτων των καταργούμενων σχολικών επιτροπών συστήνονται υποχρεωτικά έως δύο (2) επιτροπές σε κάθε δήμο ή μία (1) επιτροπή ανά δημοτική κοινότητα, αποκλειστικά στους δήμους με πληθυσμό άνω των εκατό χιλιάδων (100.000) κατοίκων. Στις επιτροπές του προηγούμενου εδαφίου μετέχει υποχρεωτικά ένας διευθυντής σχολικών μονάδων πρωτοβάθμιας ή δευτεροβάθμιας εκπαίδευσης του οικείου δήμου ή δημοτικής κοινότητας αντίστοιχα, και ένας εκπρόσωπος της αντίστοιχης ένωσης γονέων ή όπου δεν υπάρχει, ένας εκπρόσωπος των υφισταμένων συλλόγων γονέων, κατά προτεραιότητα μεγέθους σε μαθητικό δυναμικό, με τους αναπληρωτές τους. Κατά τις συνεδριάσεις της ανωτέρω επιτροπής, όταν συζητούνται θέματα που αφορούν μια συγκεκριμένη σχολική μονάδα, δύναται να καλείται επιπλέον ο οικείος διευθυντής.»

3**) Στην εγκύκλιο ΥΠ.ΕΣ. 1237/94548/06.11.2023 επισημαίνεται:**

«Για την ομαλή ενσωμάτωση στους δήμους των καταργούμενων ΝΠΔΔ. και σχολικών επιτροπών των δήμων, το δημοτικό συμβούλιο δύναται να συγκροτεί επιτροπές για τη βέλτιστη διαχείριση θεμάτων των ΝΠΔΔ που καταργούνται, στις οποίες συμμετέχουν και μη αιρετά μέλη. Ειδικά για τις σχολικές επιτροπές, προβλέπεται η υποχρεωτική σύσταση επιτροπών με συμμετοχή εκπροσώπων της εκπαιδευτικής κοινότητας.»

**4) Στην εγκύκλιο ΥΠ.ΕΣ. 43/4385/16.01.2024 επισημαίνεται**:

«2.1 Γενικές επισημάνσεις. Α. Με βάση τα οριζόμενα στην περ. β. της παρ. 1 του άρθρου 53 «Καταργούμενες διατάξεις» του ν. 5056/2023, οι διατάξεις της παρ. 1 του άρθρου 6 περί ορισμού μελών διοίκησης νομικών προσώπων δήμων και περιφερειών του ν. 4623/2019 (Α’ 134) καταργούνται. Επομένως, επανέρχονται σε ισχύ οι αντίστοιχες για κάθε νομικό πρόσωπο Ο.Τ.Α. πρότερες οργανικές διατάξεις του Κώδικα Δήμων και Κοινοτήτων, οι οποίες προβλέπουν αναλογική συμμετοχή **εκπροσώπων της πλειοψηφίας και της μειοψηφίας των δημοτικών συμβουλίων** στη διοίκησή τους.» (βλ. παρ. 6 της παρούσης)

**5) Στην υποενότητα Γ1 της εγκυκλίου ΥΠ.ΕΣ. 26/37844/24.04.2024 διευκρινίζεται:**

«Γ1.Το δημοτικό συμβούλιο, με απόφασή του, δύναται να συστήνει μη αμοιβόμενες επιτροπές για την εύρυθμη άσκηση των αρμοδιοτήτων των καταργηθέντων νομικών προσώπων, την υποστήριξη των δράσεών τους και τη βέλτιστη διαχείριση των θεμάτων τους. Στις επιτροπές αυτές, στις οποίες δύνανται να συμμετέχουν και μη αιρετά μέλη, ως πρόεδρος ορίζεται δημοτικός σύμβουλος ή πρόσωπο εγνωσμένου κύρους, με συναφή με το αντικείμενο της επιτροπής εμπειρία.

Οι ανωτέρω επιτροπές συγκροτούνται από τρία τουλάχιστον μέλη, ενώ ο αριθμός των μελών τους μπορεί να διαφοροποιηθεί ανάλογα με το αντικείμενο και τις αρμοδιότητες τους. Σε κάθε περίπτωση προκρίνεται η συγκρότηση επιτροπών με περιττό αριθμό μελών για την ευέλικτη κι εύρυθμη λειτουργία τους.

Λαμβάνοντας δε υπόψη ότι η σύσταση των ανωτέρω Επιτροπών υπόκειται στη διακριτική ευχέρεια των δήμων, καθόσον η θέσπιση και λειτουργία τους έχει την έννοια του μέτρου για την ομαλή ενσωμάτωση των αρμοδιοτήτων και σκοπών των καταργηθέντων νομικών προσώπων στις υπηρεσίες των δήμων, και δεδομένου ότι στις σχετικές διατάξεις που προβλέπεται η δυνητική σύστασή τους δεν ορίζεται διάρκεια θητείας αυτών, προτείνεται ο χρόνος συγκρότησης αυτών να καθορισθεί κατά περίπτωση βάσει των πραγματικών δεδομένων και αναγκών που επιβάλλουν τη λειτουργία αυτών. Σε κάθε περίπτωση οι αποφάσεις συγκρότησης των εν λόγω επιτροπών, θα πρέπει να μνημονεύουν, πέραν του αριθμού και των ιδιοτήτων των μελών τους, το έργο για το οποίο συγκροτούνται και τις αρμοδιότητες τους.

Στα μέλη, τέλος, των εν λόγω επιτροπών αυτών δεν παρέχεται αμοιβή ή άλλη αποζημίωση, πλην των εξόδων κίνησης που καταβάλλονται στον πρόεδρο αυτών σύμφωνα με την υπό παρ. Δ.9 της παρ. Δ’ του άρθρου 2 του ν. 4336/2015 (Α’ 94)»

**6) Στις υποενότητες Γ2 και Γ3 της εγκυκλίου ΥΠ.ΕΣ. 26/37844/24.04.2024 διευκρινίζεται:**

«Γ2. Το δημοτικό συμβούλιο συστήνει υποχρεωτικά επιτροπές για θέματα αρμοδιοτήτων των ΝΠΔΔ «Σχολικές Επιτροπές», τα οποία καταργούνται αυτοδικαίως την 29η.6.2024, με την επιφύλαξη των διατάξεων της παρ. 5 του άρθρου 28 του ν.5056/2023, και οι αρμοδιότητες αυτών ασκούνται από την 30η.6.2024 από τον οικείο δήμο (…..) Σε κάθε περίπτωση οι αποφάσεις συγκρότησης των εν λόγω επιτροπών, θα πρέπει να μνημονεύουν, πέραν του αριθμού (συγκροτούνται από τρία τουλάχιστον μέλη\*) και των ιδιοτήτων των μελών τους, τις αρμοδιότητες τους καθώς και το έργο για το οποίο συγκροτούνται. Προτείνεται, τέλος, ως ονομασία των ανωτέρω επιτροπών **«Δημοτική Επιτροπή Πρωτοβάθμιας Εκπαίδευσης» και αντίστοιχα «Δημοτική Επιτροπή Δευτεροβάθμιας Εκπαίδευσης**», για λόγους μη σύγχυσης με τις διατηρούμενες σχολικές επιτροπές του άρθρου 28 παρ. 5 του Ν. 5056/2023.

(\*υπενθυμίζεται ότι σύμφωνα με τις διατάξεις του άρθρου 14 του ν.2690/1999, τα συλλογικό όργανα συνεδριάζουν νομίμως όταν στη σύνθεσή του μετέχουν, ως τακτικά ή αναπληρωματικά μέλη, περισσότερα από τα μισά των τακτικών μελών (απαρτία). Στα τριμελή, ωστόσο, συλλογικά όργανα, για την ύπαρξη απαρτίας, απαιτείται η παρουσία και των τριών (3) τακτικών ή αναπληρωματικών μελών-μελών-για τον λόγο αυτόν προτείνουμε **πενταμελή σύνθεση** στα εν λόγω συλλογικά όργανα. Γ3. Από τις 30.6.2024 οι αρμοδιότητες της δημοτικής επιτροπής παιδείας του άρθρου 50 του ν. 1566/1985 (Α’ 167) ασκούνται είτε από το δημοτικό συμβούλιο, είτε από επιτροπή που αυτό συστήνει ειδικά για το σκοπό αυτό κατά τις διατάξεις του άρθρου 30 παρ.1 του ν.5056/2023. Στις επιτροπές αυτές ως πρόεδρος ορίζεται δημοτικός σύμβουλος ή πρόσωπο εγνωσμένου κύρους, με συναφή με το αντικείμενο της επιτροπής εμπειρία».

**7) Στις διατάξεις της παρ. 1 του άρθ. 240 του Ν. 3463/2006 «Κώδικας Δήμων και Κοινοτήτων» επισημαίνονται τα εξής:**

«1. Τα δημοτικά ή κοινοτικά νομικά πρόσωπα διοικούνται από το διοικητικό συμβούλιο, που αποτελείται από πέντε έως δεκαπέντε μέλη, τα οποία μαζί με τους αναπληρωτές τους ορίζονται από το δημοτικό ή κοινοτικό συμβούλιο. Μέλη του διοικητικού συμβουλίου είναι ο δήμαρχος ή ο πρόεδρος της κοινότητας, δημοτικοί ή κοινοτικοί σύμβουλοι και δημότες ή κάτοικοι που είναι χρήστες των υπηρεσιών του νομικού προσώπου ή που έχουν ανάλογη επαγγελματική ή κοινωνική δράση ή ειδικές γνώσεις, ανάλογα με το σκοπό του νομικού προσώπου, καθώς και ένας εκπρόσωπος των εργαζομένων του νομικού προσώπου, εφόσον αυτό απασχολεί περισσότερους από δέκα (10) εργαζομένους.(…..) **Ένα τουλάχιστον εκ των μελών του διοικητικού συμβουλίου ορίζεται από τη μειοψηφία του δημοτικού ή κοινοτικού συμβουλίου.** Εάν τα μέλη του διοικητικού συμβουλίου είναι περισσότερα από πέντε (5), δύο (2) τουλάχιστον από αυτά ορίζονται από τη μειοψηφία του δημοτικού ή κοινοτικού συμβουλίου. Είναι δυνατόν η μειοψηφία αντί δημοτικού ή κοινοτικού συμβούλου να ορίσει ως εκπρόσωπο της δημότη ή κάτοικο, κατ' ανάλογη εφαρμογή του δεύτερου εδαφίου της παρούσας παραγράφου. Σε περίπτωση που η μειοψηφία δεν ορίσει συμβούλους, δημότες ή κατοίκους, ή εκείνοι που έχουν οριστεί παραιτηθούν, χωρίς να αντικατασταθούν, μετέχουν σύμβουλοι, δημότες ή κάτοικοι που ορίζονται από την πλειοψηφία (…….). Στην περίπτωση που μέλος έχει ορισθεί, από το δημοτικό ή κοινοτικό συμβούλιο, ο δήμαρχος ή ο πρόεδρος της Κοινότητας, αυτός αυτοδικαίως καθίσταται και πρόεδρος αντιστοίχως, του διοικητικού συμβουλίου.

Η θητεία των μελών του διοικητικού συμβουλίου του νομικού προσώπου ορίζεται με την απόφαση του δημοτικού ή κοινοτικού συμβουλίου. Λήγει πάντοτε με την εγκατάσταση του νέου διοικητικού συμβουλίου. Τα μέλη του διοικητικού συμβουλίου μπορούν να αντικατασταθούν κατά τη διάρκεια της θητείας τους, με απόφαση δημοτικού συμβουλίου για σοβαρό λόγο που ανάγεται στην άσκηση των καθηκόντων τους.»

**8) Επισημαίνεται** ότι οι περιπτώσεις συλλογικών οργάνων των οποίων τα μέλη εν μέρει ή στο σύνολό τους ορίζονται ως εκ της θέσεως αυτών (ex officio) ή προέρχονται από εκλογή, εξαιρούνται της τήρησης της προϋπόθεσης νομιμότητας της παρ. 1 β΄ του άρθ. 6 του Ν. 2839/2000, ήτοι της τήρησης της προβλεπόμενης κατά φύλο ποσόστωσης κατά τη συγκρότησή τους (αριθμός διοριζομένων ή υποδεικνυομένων προσώπων κάθε φύλου σε ποσοστό ίσο τουλάχιστον με τα 1/3 των διοριζομένων ή υποδεικνυομένων).

**9) Σημειώνεται** ότι οι αποφάσεις συγκρότησης\* των ως άνω συλλογικών οργάνων, ήτοι οι διοικητικές πράξεις με τις οποίες καθορίζονται τα φυσικά πρόσωπα τα οποία θα απαρτίσουν τα εν λόγω συλλογικά όργανα της διοίκησης, είναι πράξεις ατομικές και ως εκ τούτου δεν εμπίπτουν στον υποχρεωτικό έλεγχο νομιμότητας του άρθρου 225 του ν.3852/2010, όπως ισχύει. Οποιοσδήποτε, ωστόσο, έχει έννομο συμφέρον δύναται να υποβάλει ειδική διοικητική προσφυγή κατά αυτών, για λόγους νομιμότητας, ενώπιον του Γραμματέα της οικείας Αποκεντρωμένης Διοίκησης, σύμφωνα με τα οριζόμενα στις διατάξεις του άρθρου 227 του ν.3852/2010, όπως ισχύει. Επισημαίνεται δε ότι ως ατομικού χαρακτήρα πράξεις δημοσιεύονται στο οικείο δημοτικό κατάστημα καθώς και αναρτώνται στο διαδικτυακό τόπο του Προγράμματος «Διαύγεια»

(\*Συγκρότηση είναι ο καθορισμός, με ατομική πράξη, όλων των μελών του οργάνου, δηλαδή η αναφορά των ονομάτων των οριζόμενων μελών. Οι αποφάσεις συγκρότησης, επομένως, είναι πράξεις ατομικού περιεχομένου (ΣτΕ 4242/2015, 2938/2012)

**10) Με το υπ’ αριθ. πρωτ. 1905/12.1.2024** έγγραφό της η Διεύθυνση Πρωτοβάθμιας Εκπ/σης Δ΄ Αθήνας μας αποστέλλει στοιχεία με το χρόνο υπηρεσίας των Διευθυντών/ντριών Δημοτικών Σχολείων του Δήμου μας.

**11) Με το υπ’ αριθ. πρωτ. 1910/12.1.2024** έγγραφό της η Διεύθυνση Δευτεροβάθμιας Εκπ/σης Δ΄ Αθήνας μας αποστέλλει τους 5 κατά σειρά αρχαιότερους διευθυντές των Γυμνασίων και Λυκείων του Δήμους μας.

**12) Ως αρμοδιότητες** **της Δημοτικής Επιτροπής Πρωτοβάθμιας Εκπαίδευσης, καθώς και της Δημοτικής Επιτροπής Δευτεροβάθμιας Εκπαίδευσης αναφέρουμε ενδεικτικώς τις κάτωθι:**

α) Γνωμοδοτούν προς το Δημοτικό Συμβούλιο και τις υπηρεσίες του Δήμου σχετικά με τις ανάγκες θέρμανσης, φωτισμού, ύδρευσης, τηλεφώνου, αποχέτευσης, αγοράς αναλώσιμων υλικών κ.λπ. των σχολείων

β) Γνωμοδοτούν προς το Δημοτικό Συμβούλιο και τις υπηρεσίες του Δήμου σχετικά με την εκτέλεση έργων για την επισκευή και συντήρηση των αντίστοιχων σχολείων και του κάθε είδους εξοπλισμού τους,

γ) Εισηγούνται προς τις αντίστοιχες διευθύνσεις Πρωτοβάθμιας και Δευτεροβάθμιας Εκπαίδευσης για τον εφοδιασμό από τον Οργανισμό Σχολικών Κτιρίων των αντίστοιχων σχολείων με έπιπλα και εξοπλιστικά είδη και από το Υπουργείο Εθνικής Παιδείας και Θρησκευμάτων με βιβλία για τις αντίστοιχες σχολικές βιβλιοθήκες,

δ)Εισηγούνται στο δήμαρχο και στο δημοτικό συμβούλιο θέματα σχετικά με την καλύτερη οργάνωση και λειτουργία των σχολείων της πρωτοβάθμιας και δευτεροβάθμιας εκπαίδευσης,

ε) Εισηγούνται στο δήμαρχο και στο δημοτικό συμβούλιο την κατανομή των πιστώσεων για λειτουργικές δαπάνες των Σχολείων,

στ) Παρακολουθούν την ανέγερση των σχολικών κτιρίων, την επισκευή και συντήρηση τους.

Κατόπιν των προαναφερθέντων, εισηγούμεθα:

A. Τη συγκρότηση της Δημοτικής Επιτροπής Πρωτοβάθμιας Εκπαίδευσης αποτελούμενης από πέντε (5) μέλη, ήτοι:

1. τον/την κ.………………………………..………. Δημοτικό/η Σύμβουλο ως Πρόεδρο με τον/την…………………(δημοτικό/ή σύμβουλο ή πρόσωπο εγνωσμένου κύρους) ως αναπληρωτή/τρια του/της

2. τον/την ……………………… (διευθυντή/τρια του ……….. Δημοτικού Σχολείου Καλλιθέας) με τον/την κ. …………………………………………. (διευθυντή/ντρια ……. Δημοτικού Σχολείου Καλλιθέας) ως αναπληρωτή του/της

3. τον/την κ. ………………………………………. (εκπρόσωπο της ένωσης γονέων) με τον/την κ…………………………………………… (εκπρόσωπο της ένωσης γονέων) ως αναπληρωτή/τριά του/της

4. τον/την κ.……………………………., Δημοτικό/ή Σύμβουλο της πλειοψηφήσας παράταξης με τον /την……………………….…….. Δημοτικό/ή Σύμβουλο της πλειοψηφήσας παράταξης ως αναπληρωτή τους/της

5. τον/την κ.……………………………., Δημοτικό/ή Σύμβουλο της μειοψηφήσας παράταξης με τον /την……………………….…….. Δημοτικό/ή Σύμβουλο της μειοψηφήσας παράταξης ως αναπληρωτή τους/της

Τον Πρόεδρο της Δημοτικής Επιτροπής σε περίπτωση απουσίας ή κωλύματος αναπληρώνει ο αναπληρωτής Πρόεδρος.

Β. Τη συγκρότηση της Δημοτικής Επιτροπής Δευτεροβάθμιας Εκπαίδευσης αποτελούμενης από τρία (3) μέλη, ήτοι:

1. τον/την κ.………………………………..………. Δημοτικό/η Σύμβουλο ως Πρόεδρο με τον/την…………………(δημοτικό/ή σύμβουλο ή πρόσωπο εγνωσμένου κύρους) ως αναπληρωτή/τρια του/της

2. τον/την ……………………… (διευθυντή/τρια του ……….. Γυμνασίου/Λυκείου Καλλιθέας) με τον/την κ. …………………………………………. (διευθυντή/ντρια ……. Γυμνασίου/Λυκείου Καλλιθέας) ως αναπληρωτή του/της

3. τον/την κ. ………………………………………. (εκπρόσωπο της ένωσης γονέων) με τον/την κ…………………………………………… (εκπρόσωπο της ένωσης γονέων) ως αναπληρωτή/τριά του/της

4. τον/την κ.……………………………., Δημοτικό/ή Σύμβουλο της πλειοψηφήσας παράταξης με τον /την……………………….…….. Δημοτικό/ή Σύμβουλο της πλειοψηφήσας παράταξης ως αναπληρωτή τους/της

5. τον/την κ.……………………………., Δημοτικό/ή Σύμβουλο της μειοψηφήσας παράταξης με τον /την……………………….…….. Δημοτικό/ή Σύμβουλο της μειοψηφήσας παράταξης ως αναπληρωτή τους/της

Τον Πρόεδρο της Δημοτικής Επιτροπής σε περίπτωση απουσίας ή κωλύματος αναπληρώνει ο αναπληρωτής Πρόεδρος.

Κατόπιν των ανωτέρω παρακαλούμε για τη λήψη της σχετικής απόφασης».

|  |  |
| --- | --- |
|  | Ο ΑΝΤΙΔΗΜΑΡΧΟΣ ΠΑΙΔΕΙΑΣΙΩΑΝΝΗΣ ΕΜΙΡΖΑΣ |

**Συνημμένα:**

* Το υπ’ αριθμ. 1905/12.1.2024 έγγραφο της Διεύθυνσης Πρωτοβάθμιας Εκπαίδευσης Δ’ Αθήνας
* Το υπ’ αριθμ. 1910/12.1.2024 έγγραφο της Διεύθυνσης Δευτεροβάθμιας Εκπαίδευσης Δ’ Αθήνας

**Κοινοποίηση:**

* Γραφείο Δημάρχου
* Γραφείο Γενικού Γραμματέα
* Αντ/ρχο Πολιτισμού, Παιδείας και Νέας Γενιάς
* Δ/νση Πολιτισμού, Παιδείας και Νέας Γενιάς
* Τμήμα Παιδείας και Δια Βίου Μάθησης